  Виталий Пронин Ижкар18-тӥ куарусёнэ - «Горд фестиваль». Фестиваль улсын Ижысь пӧртэм интыосын тунсыко ужрадъёс ортчозы. Космонавтъёслэн парказы - концерт но тыкваослэсь лэсьтэм фонарьёсъя вожвылъяськон. Шор площадьын - сям-йылоллы пӧрмем Зарни чеберайёс куспын ӵошатскон.   0+Удмурт театрУдмурт театр выль сезонзэ усьтэ нылпиослы выжыкылъёсын. 18-тӥ куарусёнэ - «Бременские музыканты» выжыкыл, 25-тӥ куарусёнэ - «Сестрица Алёнушка и братец Иванушка» выжыкыл. Кутско 11 часын. 0+К. Герд нимо музейМынэ «Терроризм.NET!» экспозиция. Музейын люкамын туспуктэмъёс, публицистической ужъёс, мылкыдъёс. 1981-тӥ арын Сарапулын нылпиосты заложнике кутӥзы.  «Известия Удмуртской Республики» газетысь фотокорреспондент  Н. Глухов 1995-тӥ арын Чечняе вуылӥз. Нош удмурт журналист, кылбурчи Э. Батуев ялан ветлылӥз «пӧсь интыосы» - Чечняе, Таджикистанэ, Турцие, Афганистанэ, Югославие, Палестинае… Музей ужа нуналлы быдэ 10 часысен 18 часозь, покчиарняе - 13 часысен 21 часозь, вордӥськонэ шутэтске. 16+   Теги: кытынкумар  